הטבח בנחל עוז

הטבח בנחל עוז הוא טבח שביצע ארגון הטרור חמאס בבוקר שמחת תורה תשפ"ד, 7 באוקטובר 2023 בקיבוץ נחל עוז הסמוך לצפון רצועת עזה, כחלק ממתקפת הפתע על ישראל. בטבח נרצחו רבים מתושבי הקיבוץ, ונגרם הרס רב. כמה מתושבי הקיבוץ נחטפו לרצועת עזה.

רקע

הטבח 
מתחקירים ראשוניים עלה כי כוח ראשוני של כ-40–50 מחבלים חדרו דרך גדר המערכת ורצו אל המוצב הסמוך לנחל עוז. המחבלים ניהלו קרב קצר עם השומרים בשער, הרגו אותם ונכנסו פנימה, ועד מהרה השמידו חלק גדול מהמוצב והציוד שבו. חיילי המוצב הופתעו, ורובם נהרגו. כמה מהם הצליחו לחמוק לתוך קיבוץ נחל עוז, והחלו להילחם שם נגד המחבלים שהסתערו על הקיבוץ ועל תושביו במטרה לחטוף את חלקם ולהרוג את כל השאר. במקביל בחמ"ל התבצרו קציני מטה ותצפיתניות שניסו לתקשר עם הכוחות וכיוונו מסוקי קרב לחוליות המחבלים. כמו כן, גשש גדודי ושני מפקדי מחלקות ניהלו חילופי אש עם המחבלים שהיו מחוץ לחמ"ל. מאמץ זה נמשך עד שהמחבלים השליכו פנימה מטעני נפץ ורבים נהרגו.

במקביל לאירועים במוצב נחל עוז, לפחות 20 מהמחבלים שביצעו את מתקפת הפתע חדרו לקיבוץ נחל עוז הסמוך לצפון הרצועה. המחבלים פרצו לבתים, טבחו בתושבי הקיבוץ, ורצחו משפחות שלמות. בין הנרצחים צלם ישראל היום יניב זוהר ורוב משפחתו.

בטבח נודע מקרה של תושב הקיבוץ שלמה רון בן 85, שהתחבא בביתו עם משפחתו, אך בשלב מסוים הלך לסלון ביתו, והעמיד פנים שגר לבדו במקום כאילו הוא אדם ערירי ובכך הציל את אשתו ילדיו ונכדיו וכלל משפחתו.

חטיפה לעזה 

מלבד הטבח, מחבלי חמאס חטפו כמה מתושבי הקיבוץ לשטח רצועת עזה, בהם הורים ושלושת ילדיהם. המחבלים שידרו את החטיפה בשידור חי, ככל הנראה מהטלפון של אם המשפחה, וכך נודע הדבר למשפחתם.

קרב נחל עוז 

מייד בתחילת המתקפה, כוח של יחידת המסתערבים הדרומי של משמר הגבול- ימ״ס דרום, שישן בתקופה שלפני במגורי חיילים בתוך הקיבוץ, ומנה באותה השבת 11 לוחמים הסתער על מקורות הירי בתחילת הקרב על נחל עוז. לקיבוץ הגיעו כוחות צה"ל, תחילה כוחות צנחנים של גדוד 890, לוחמי מג"ב ויחידות מיוחדות, ובהמשך לוחמי סיירת גבעתי, וניהלו קרב ארוך עם המחבלים במשך מעל 12 שעות, עד הריגתם של המחבלים. בין המשתתפים בלחימה היה האלוף במילואים נעם תיבון, שבנו אמיר מתגורר בקיבוץ, וכן האלוף בדימוס ישראל זיו, שחברו ליחידת מגלן שנלחמה במחבלים. למקום הגיעו בשלב מוקדם חפ"ק סגן מפקד יחידת מגלן רס"ן חן בוכריס, סגן יפתח יעבץ, קצין אג״ם יחידת מגלן וסמל אפיק רוזנטל, חובש ולוחם בחפ"ק. כמו כן בחפ"ק נמצאו שני קשרי המפקדים, סמ"ר אפיק רוזנטל וסמל עמית גואטה. הכוח ניהל קרב עם חוליית מחבלי נוח'בה ובמהלכו נפלו חן, אפיק ויפתח. 

על פי הערכות הצבא, לקיבוץ נחל עוז נכנסו בסך הכל כ-100 מחבלי חמאס. לצד הקרבות עסקו הלוחמים הישראלים בפינוי התושבים וחילוצם.

קישורים חיצוניים

הערות שוליים 

ניר עוז
פיגועים שבהם נרצחו בני משפחה
רצח קטינים בישראל על רקע לאומני
חמאס: פיגועים
נחל עוז
ישראל: מיתות מצולמות
ירי המוני בישראל
מתקפת הפתע על ישראל (2023)
חטיבת גבעתי: קרבות ומבצעים
יחידת מגלן
קרבות יחידות הצנחנים של צה"ל, 1974 -